bluuebunny/crossref_metadata_2025 huggingface dataset:
ระบบแยกขยะรีไซเคิลอัตโนมัติ
Authors:   , ลวงงาม กองพล
Published: February 2025

งานวิจัยนี้มีจุดประสงค์เพื่อพัฒนาระบบการแยกขยะรีไซเคิลอัตโนมัติให้มีประสิทธิภาพโดยใช้โครงข่ายประสาทแบบคอนโวลูชัน ขยะแบ่งเป็นสองประเภทในงานวิจัยนี้ได้แก่ ขยะรีไซเคิลและขยะที่ไม่สามารถรีไซเคิลได้ วิดีโอการทิ้งขยะถูกส่งและประมวลผลด้วยระบบ จะมีการแจ้งเตือนหากมีการทิ้งขยะประเภทอื่น ลงถังขยะรีไซเคิลหรือทิ้งขยะรีไซเคิลลงถังขยะประเภทอื่น ในงานวิจัยนี้ขยะที่ใช้เป็นขยะภายในประเทศไทยเป็นหลักและชุดข้อมูลที่รวบรวมของวิดีโอที่รับเข้าจะมีส่วนมือของผู้ทิ้งขยะติดอยู่ในเฟรมด้วยซึ่งสอดคล้องกับการใช้งานจริง ขั้นตอนแรกของระบบคือการใช้การตัดเฟรมวิดีโอระหว่างการทิ้งขยะและลบพื้นหลังเพื่อให้ได้ภาพนิ่งของขยะชิ้นเดียว ในขั้นตอนถัดมาแบบจำลองโครงข่ายประสาทแบบคอนโวลูชันหกแบบ ได้แก่ AlexNet VGG16 ResNet50 ResNet152 DenseNet121 และ SqueezeNet1_1 ถูกนำมาใช้เพื่อกำหนดชนิดของขยะ จากผลเชิงเปรียบเทียบพบว่า แบบจำลอง ResNet152 มีความถูกต้องสูงและให้ประสิทธิภาพในเชิงของการใช้เวลาและหน่วยความจำ จึงนำแบบจำลอง ResNet152 มาใช้สร้างระบบในงานวิจัยนี้
รูปแบบของกระแสน้ำที่ผิวตามฤดูกาลที่ได้จากดาวเทียมอัลติมิเตอร์ บริเวณอ่าวไทย และทะเลอันดามัน ระหว่างปี ค.ศ. 2000 – 2019
Authors:   , วาระเพียง ณัฐนันท์
Published: February 2025

ข้อมูลกระแสน้ำที่ผิวที่ได้จากดาวเทียมอัลติมิเตอร์ถูกนำใช้เพื่อศึกษารูปแบบของกระแสน้ำที่ผิวตามฤดูกาลบริเวณอ่าวไทยและทะเลอันดามัน ในช่วงปี ค.ศ. 2000 – 2019 จากนั้นนำมาหาความสัมพันธ์ระหว่างกระแสน้ำที่ผิวและลมมรสุมในทั้งสองบริเวณ ผลการศึกษาพบว่าในช่วงมรสุมตะวันออกเฉียบเหนือ กระแสน้ำที่ผิวไหลจากกลางอ่าวไทยไปทางตะวันตกและไหลไปทางใต้ตามแนวชายฝั่ง รูปแบบกระแสน้ำที่ผิวมีการเคลื่อนที่ทวนเข็มนาฬิกา ส่วนบริเวณอันดามันนั้นกระแสน้ำที่ผิวมีการไหลจากทิศใต้ไปทางเหนือ ซึ่งรูปแบบกระแสน้ำที่ผิวมีการเคลื่อนที่ตามเข็มนาฬิกา และในช่วงมรสุมตะวันตกเฉียงใต้ กระแสน้ำในบริเวณอ่าวไทยมีการไหลเลียบขึ้นทางฝั่งตะวันตกของอ่าวไทย และมีรูปแบบการไหลที่ชัดเจนในทิศตามเข็มนาฬิกาและไหลเบนไปทางขวาของอ่าวและไหลออกทางชายฝั่งตะวันออกของอ่าว ส่วนในทะเลอันดามันมีทิศทางการไหลเข้าทางด้านทิศตะวันตกของทะเลกระแสน้ำมีการไหลเลียบลงทางชายฝั่งตะวันออก กระแสน้ำที่ผิวเคลื่อนที่แบบทวนเข็มนาฬิกา เมื่อนำข้อมูลลมในช่วงเวลาเดียวกันมาหาความสัมพันธ์กับกระแสน้ำที่ผิวดังกล่าว พบว่าความสัมพันธ์ระหว่างกระแสน้ำที่ผิวและลมในพื้นที่ทั้งสองมีค่าค่อนข้างต่ำ หากพิจารณาเฉพาะค่าสหสัมพันธ์สูงสุดที่พบในอ่าวไทยและทะเลอันดามันพบว่ามีค่าประมาณ 1 และ 0.7 ตามลำดับ แต่บริเวณส่วนใหญ่ในพื้นที่ทั้ง 2 นั้นมีค่าสหสัมพันธ์ต่ำหรือค่าใกล้เคียง 0 และมีบางบริเวณที่มีค่าสหสัมพันธ์ใกล้เคียงกับ -1 บริเวณที่พบค่าสหสัมพันธ์มีค่าสูงได้แก่บริเวณชายฝั่งประเทศมาเลเซียฝั่งตะวันออกและชายฝั่งประเทศเวียดนามซึ่งเป็นบริเวณที่พบปรากฎการณ์น้ำผุด/น้ำจม
ความหลากหลายของสัตว์ขาปล้องหน้าดินในระบบนิเวศที่มนุษย์สร้างขึ้น
Authors:   , ศรีสำราญ สายกลาง
Published: February 2025

ระบบนิเวศที่มนุษย์สร้างขึ้น (man-made ecosystem) เป็นการเพิ่มพื้นที่สีเขียวเพื่อ ทดแทนพื้นที่ป่าธรรมชาติที่สูญเสียไปอีกทั้งมีบทบาทเป็นแหล่งรวบรวมความหลากหลายทางชีวภาพ ระบบนิเวศที่มนุษย์สร้างขึ้นมีหลากหลายรูปแบบตามวัตถุประสงค์ที่แตกต่างกัน ซึ่งจะมีอิทธิพลต่อสังคมสัตว์ขาปล้องหน้าดินที่อาศัยและหากินในชั้นซากพืช การศึกษาครั้งนี้จึงมีวัตถุประสงค์เพื่อศึกษาและเปรียบเทียบความหลากหลายของสัตว์ขาปล้องหน้าดินในชั้นซากพืชบริเวณระบบนิเวศที่มนุษย์สร้างขึ้น (ป่านิเวศและไบโอโทปป่าดิบ) จังหวัดฉะเชิงเทรา ศึกษาโดยเก็บตัวอย่างสัตว์ขาปล้องหน้าดินจากชั้นซากพืชในช่วงฤดูฝน (เดือนพฤษภาคม สิงหาคม และ ตุลาคม พ.ศ. 2562) แล้วนำไปจำแนกอันดับและจัดกลุ่มตามหน้าที่ทางนิเวศวิทยา (functional group) ทำการเปรียบเทียบความหนาแน่นและความหลากหลายในสองระบบนิเวศ ผลการศึกษาพบว่าความหนาแน่นของสัตว์ขาปล้องหน้าดินมีความสัมพันธ์เชิงบวกกับปริมาณซากพืชและความสูงของชั้นซากพืช แต่แปรผกผันกับอุณหภูมิในชั้นซากพืช ส่งผลให้ความหนาแน่นของสัตว์ขาปล้องหน้าดินลดลงในช่วงปลายฤดูฝนที่มีปริมาณซากพืชและความสูงชั้นซากพืชที่ลดลง ความหนาแน่นของสัตว์ขาปล้องหน้าดินในระบบนิเวศไบโอโทปป่าดิบมากกว่าในป่านิเวศ เนื่องจากมีปริมาณและความสูงของซากพืชมากกว่า ในทางตรงข้ามดัชนีความหลากหลาย (Shannon-Wiener index, H’) ในป่านิเวศมีค่ามากกว่าในไบโอโทปป่าดิบ อาจเนื่องมาจากสังคมพืชในป่านิเวศประกอบด้วยพันธุ์ไม้ท้องถิ่น ทำให้มีสภาพใกล้เคียงป่าในธรรมชาติและมีความหลากชนิดของพืชมากกว่า จำนวนอันดับที่พบทั้งหมดในป่านิเวศและโอโทปป่าดิบไม่แตกต่างกัน (14 และ 17 อันดับ) โดยทั้งสองระบบนิเวศพบจำนวนสัตว์ขาปล้องในอันดับ Acari และ Collembola มากที่สุด และพบกลุ่มผู้ย่อยสลาย (Detritivore) มากที่สุด จึงสรุปได้ว่าระบบนิเวศที่มนุษย์สร้างขึ้นที่มีโครงสร้างสังคมพืชที่แตกต่างกันจะส่งผลให้องค์ประกอบของสังคมสัตว์ขาปล้องหน้าดินที่พบในชั้นซากพืชแตกต่างกัน ชี้ให้เห็นถึงความสำคัญในการออกแบบและ จัดการอย่างเหมาะสมเพื่อให้ระบบนิเวศสามารถตั้งตัวและดำเนินกระบวนการทางนิเวศวิทยาได้ใกล้เคียงกับระบบนิเวศธรรมชาติ อีกทั้งสามารถทำหน้าที่เป็นแหล่งรวบรวมความหลากหลายทางชีวภาพของสัตว์ขาปล้องหน้าดินได้อย่างยั่งยืน
การศึกษาฝุ่นละอองขนาดเล็กไม่เกิน 2.5 ไมครอน ในประเทศไทย : การกระจายตัวเชิงพื้นที่
Authors:   , ยิ้มละมัย กรชนก
Published: February 2025

โครงงานวิจัยนี้มีจุดประสงค์เพื่อศึกษาการกระจายตัวเชิงพื้นที่ของฝุ่นละอองขนาดเล็กไม่เกิน 2.5 ไมครอนในประเทศไทย โดยการสร้างความสัมพันธ์ระหว่างเวลาและความเข้มข้นของฝุ่นละออง และ ประยุกต์ใช้การกระจายตัวเชิงความถี่และขนาดของเหตุการณ์ (Frequency – Magnitude Distribution: FMD) เพื่อสร้างความสัมพันธ์การกระจายตัวเชิงความถี่และความเข้มข้นของฝุ่นละออง ในการสร้างความสัมพันธ์ระหว่างเวลาและความเข้มข้นของฝุ่นละอองทำให้สามารถแบ่งข้อมูลได้เป็น 2 กลุ่ม ได้แก่ชุดข้อมูลที่ฝุ่นละอองมีความเข้มข้นสูงในช่วงเดือนธันวาคม – กุมภาพันธ์ โดยส่วนมากเป็นสถานี ทางภาคตะวันออก และภาคกลางของประเทศไทย เนื่องจากฝุ่นละอองข้ามพรมแดนจากประเทศกัมพูชา และ ปัจจัยทางด้านอุตุนิยมวิทยาในช่วงเวลาดังกล่าว และชุดข้อมูลที่ฝุ่นละอองมีความเข้มข้นสูงในช่วงเดือน กุมภาพันธ์ – เมษายน โดยส่วนมากเป็นสถานีทางภาคเหนือของประเทศไทย เนื่องจากการใช้ประโยชน์ที่ดิน บริเวณดังกล่าว และฝุ่นละอองข้ามพรมแดนจากประเทศเมียนมาร์ และลาว สำหรับความสัมพันธ์การกระจาย ตัวเชิงความถี่และความเข้มข้นของฝุ่นละอองขนาดเล็กไม่เกิน 2.5 ไมครอนสามารถจัดทำแผนที่การกระจายตัว ของค่า a และ b ,แผนที่ความเข้มข้นของฝุ่นละอองสูงสุดที่สามารถเกิดได้ ในช่วงเวลาที่สนใจ ,แผนที่คาบอุบัติ ซ้ำของฝุ่นละออง และแผนที่แสดงโอกาสในการเกิดฝุ่นละออง พบว่าข้อมูลที่ได้มีความสอดคล้องกัน บริเวณที่มี ค่า b ต่ำซึ่งสามารถบ่งชี้ได้ในเบื้องต้นว่ามีโอกาสสูงที่จะเกิดฝุ่นละอองความเข้มข้นสูง จะมีค่าความเข้มข้นของ ฝุ่นละอองสูงสุดที่สามารถเกิดขึ้นได้สูง มีช่วงเวลาในการเกิดคาบอุบัติซ้ำน้อย และมีโอกาสในการเกิดฝุ่นละออง ความเข้มข้นสูงมาก ซึ่งบริเวณที่มีค่า b ต่ำได้แก่ภาคเหนือ ภาคตะวันตก ภาคกลาง บางส่วนของภาค ตะวันออกเฉียงเหนือ และบางส่วนของภาคตะวันออก โดยบริเวณภาคเหนือมีโอกาสในการเกิดฝุ่นละอองความ เข้มข้นสูงมากที่สุด เนื่องจากพฤติกรรมการใช้ประโยชน์ที่ดินของคนในพื้นที่ รวมไปถึงลักษณะภูมิประเทศที่ เป็นแอ่งกระทะ
การประเมินพื้นที่ศักยภาพสำหรับแหล่งกักเก็บน้ำตามลุ่มแม่น้ำชี จังหวัดอุบลราชธานี
Authors:   , สุขสมพงษ์ กุลญาดา
Published: February 2025

แม่น้ำชีเป็นแม่น้ำสำคัญที่ไหลผ่านตอนกลางของภาคตะวันออกเฉียงเหนือของประเทศไทย เนื่องจากลักษณะทางภูมิประเทศท้าให้พื้นที่รอบๆ แม่น้ำชีมักเกิดปัญหาอุทกภัยในช่วงฝนตกชุกต่อเนื่องสลับกับปัญหาภัยแล้งในช่วงฤดูหนาวเป็นประจำทุกปี ดังนั้นจึงจำเป็นต้องหาแหล่งรับน้ำเพื่อการกักเก็บน้ำเพิ่มเติม ซึ่งจากการมีทะเลสาบรูปแอก (Oxbow lake) และร่องรอยทางน้ำเก่า (Meander scar) จำนวนมากตลอดความยาวของแม่น้ำชี ซึ่งเป็นบริเวณที่ราบลุ่มต่ำและเคยมีทางน้ำไหลผ่าน จึงเหมาะแก่การศึกษาถึงศักยภาพในการเป็นพื้นที่รับน้ำและกักเก็บน้ำตามธรรมชาติของธรณีสัณฐานเหล่านี้ โดยพื้นที่ศึกษาคือบริเวณ 2 ฝั่งของแม่น้ำชี ซึ่งอยู่ในเขตอำเภอค้อวังจังหวัดยโสธร อำเภอเขื่องในจังหวัดอุบลราชธานี และอำเภอกันทรารมย์จังหวัดศรีสะเกษ จากการแปลความภาพถ่ายทางอากาศและภาพถ่ายดาวเทียม ทำให้สามารถจำแนกลักษณะธรณีสัณฐานในพื้นที่ได้เป็น 6 หน่วย คือ ที่ราบน้ำท่วมถึง (Flood Plain) สันดอนทรายเก่าและปัจจุบัน (Former and present point bar) แม่น้ำชี (Chi river) ธารน้ำ (Stream) ทะเลสาบรูปแอก (Oxbow lake) และร่องรอยทางน้ำเก่า (Meander Scar) โดยพบลักษณะธรณีสัณฐานชนิดทะเลสาบรูปแอกทั้งหมด 19 แห่ง และร่องรอยทางน้ำเก่าทั้งหมด 76 แห่ง จากการศึกษาและการวิเคราะห์ข้อมูลแบบลำดับชั้น (Analytic hierarchy process: AHP) โดยใช้เกณฑ์หลัก 6 เกณฑ์ คือ ความสามารถในการกักเก็บน้ำ การใช้ประโยชน์ที่ดิน ความลาดชันของพื้นผิว ตำแหน่งในแนวกันชนของแม่น้ำ ความถี่น้ำท่วมขังซ้ำซาก และตำแหน่งในแนวกันชนของพื้นที่เมืองและสิ่งปลูกสร้าง ทำให้สามารถแบ่งพื้นที่ศักยภาพสำหรับการรับน้ำและกักเก็บน้ำออกเป็น 3 ระดับ คือ พื้นที่ศักยภาพระดับต่ำ พื้นที่ศักยภาพระดับปานกลาง และพื้นที่ศักยภาพระดับสูง ซึ่งทะเลสาบรูปแอกที่อยู่บนพื้นที่ศักยภาพระดับต่ำมี 2 แห่ง อยู่บนพื้นที่ศักยภาพระดับปานกลางมี 15 แห่ง และอยู่บนพื้นที่ศักยภาพระดับสูงมี 2 แห่ง ในขณะที่ร่องรอยทางน้ำเก่าที่อยู่บนพื้นที่ศักยภาพระดับต่ำมี 1 แห่ง อยู่บนพื้นที่ศักยภาพระดับปานกลางมี 31 แห่ง และอยู่บนพื้นที่ศักยภาพระดับสูงมี 44 แห่ง
การวิเคราะห์ลักษณะภูมิประเทศในจังหวัดอุบลราชธานี : การประยุกต์สำหรับการทำแผนที่แสดงระดับความอ่อนไหวต่อการเกิดน้ำท่วม
Authors:   , ศุกรสุต นงรัตน์
Published: February 2025

การศึกษาครั้งนี้มุ่งวิเคราะห์ลักษณะภูมิประเทศเพื่อประเมินความอ่อนไหวต่อการเกิดน้ำท่วม ด้วยสารสนเทศภูมิศาสตร์ โดยใช้ข้อมูลแบบจำลองระดับสูงเชิงเลข (Digital Elevation Model: DEM) ขนาด 90x90 เมตร วิเคราะห์โดยโปรแกรม System for Automated Geoscientific Analyses (SAGA-GIS) free software, in version 2.2.5. โดยใช้หลักเกณฑ์ทางธรณีสัณฐานวิทยา(พื้นที่ที่เป็นหลุม/ที่ยุบต่ำและระยะทางแนวตั้งจากลำน้ำ) และอุทกวิทยา (พื้นที่รับน้ำ การไหลบ่าของน้ำบนพื้นผิวและดัชนีความชุ่มชื้นภูมิประเทศ) จากการวิเคราะห์ข้อมูลและศึกษา สามารถกำหนดขอบเขตพื้นที่และแบ่งระดับความอ่อนไหวต่อการเกิดน้ำท่วมได้ โดยจำแนกพื้นที่ความอ่อนไหวต่อการเกิดน้ำท่วมได้ 5 ระดับ ได้แก่ พื้นที่ไม่อ่อนไหว พื้นที่อ่อนไหวน้อย พื้นที่อ่อนไหวปานกลาง พื้นที่อ่อนไหวสูง และพื้นที่อ่อนไหวสูงมาก ผลการศึกษาพบว่าจังหวัดอุบลราชธานีส่วนใหญ่เป็นพื้นที่ที่อ่อนไหวต่อการเกิดน้ำท่วมต่ำ รองลงมาคือพื้นที่ที่อ่อนไหวต่อการเกิดน้ำท่วมสูง พื้นที่ที่ไม่อ่อนไหวเลย พื้นที่ที่อ่อนไหวสูง และพื้นที่ที่อ่อนไหวสูงมาก โดยพื้นที่ที่อ่อนไหวสูงคือบริเวณตะวันตกของจังหวัดอุบลราชธานี คืออำเภอเมือง วารินชำราบ และเขื่องใน และผลการศึกษาสอดคล้องกับข้อมูลความเสี่ยงอุทกภัยของมหาวิทยาลัยขอนแก่น ปีพ.ศ.2562
การตรวจสอบกุญแจเข้ารหัสสาธารณะบนโปรโตคอลการแลกเปลี่ยนกุญแจแบบ SIDH
Authors:   , ฉลาดธัญญกิจ ดิศรณ์
Published: February 2025

ปัจจุบันโปรโตคอลการแลกเปลี่ยนกุญแจสาธารณะเพื่อใช้ในการสร้างความลับร่วมกันที่เรามักนำไปใช้งานในกระบวนการส่งข้อมูลด้วยการเข้ารหัสแบบสมมตรต่ออีกทีนั้นมีหลายแบบ ซึ่งตัวโปรโตคอล SIDH นี้เป็นหนึ่งในโปรโตคอลที่เสนอขึ้นเพื่อใช้ในยุคของ post quantum cryptography เพื่อให้สามารถใช้ได้อย่างปลอดภัยในอนาคตแม้ว่าการสร้าง quantum computer จะสามารถทำได้สำเร็จจริง แต่ตัวโปรโตคอลนั้นยังสามารถพัฒนาได้มากกว่าที่เสนออยู่ในเวอร์ชันปัจจุบันที่แบ่งเป็นสองรูปแบบคือ SIDH ที่ใช้รูปแบบกุญแจสาธารณะทั่วไป กับอีกรูปแบบคือ SIDH ที่ใช้กุญแจสาธารณะในรูปแบบบีบอัด เพื่อแก้ไขข้อด้อยหนึ่งในโปรโตคอลส่วนมากที่กำลังแข่งขันกันอยู่ในปัจจุบัน ที่ตัวกุญแจสาธารณะมีขนาดใหญ่กว่าโปรโตคอลที่ใช้ในปัจจุบันมาก แต่การพัฒนากุญแจสาธารณะให้อยู่ในรูปแบบนี้ทำให้กระบวนการตรวจสอบกุญแจสาธารณะที่เดิมมีการใช้ในรูปแบบของกุญแจสาธารณะทั่วไปนั้นไม่สามารถนำมาใช้ได้ รวมถึงกระบวนการบีบอัดกุญแจทำให้เกิดค่าอื่นเพิ่มมาในส่วนของกุญแจสาธารณะ ทำให้ต้องมีกระบวนการตรวจสอบแบบใหม่ที่ใช้กับค่าเหล่านั้นได้ด้วย โดยตัวผู้พัฒนาเห็นว่ากระบวนการแลกเปลี่ยนกุญแจสาธารณะนี้ยังสามารถนำไปปรับเพื่อเพิ่มส่วนของการตรวจสอบกุญแจสาธารณะ เพื่อทำให้ความปลอดภัยของตัวโปรโตคอลมีมากขึ้นโดยที่อาจจะทำให้โปรโตคอลนั้นทำงานได้ช้าลงในกรณีที่ตัวกุญแจสาธารณะนั้นถูกต้องอยู่แล้ว แต่ก็อาจจะทำให้ทำงานเร็วขึ้นได้เช่นกันถ้าหากเจอกุญแจสาธารณะที่ผิดรูปแบบแล้วเราจบการทำงานของโปรโตคอลได้ก่อนที่จะทำสำเร็จ ในส่วนของการวิเคราะห์กุญแจสาธารณะว่ามีสมบัติใดบ้างที่ใช้ตรวจสอบได้นั้น ส่วนหนึ่งนั้นจะอ้างอิงจากข้อกำหนดของตัวโปรโตคอลเอง และอีกส่วนคือการอ้างอิงย้อนไปถึงงานวิจัยก่อนหน้าที่เคยเสนอแนวทางการตรวจสอบกุญแจสาธารณะในรูปแบบทั่วไปก่อนที่จะถูกบีบอัด แล้วตรวจสอบว่ามีสมบัติทางคณิตศาสตร์อย่างใดบ้างที่สามารถแปลงมาได้ตรวจสอบได้แม้ตัวกุญแจสาธารณะจะถูกบีบอัดมาอยู่อีกรูปแบบหนึ่ง โดยจากผลการศึกษาทำให้เราสามารถคิดวิธีการตรวจสอบขึ้นมาได้สำเร็จ โดยที่ตัวโปรโตคอลนั้นทำงานช้าลงกว่าเดิมที่ไม่มีการตรวจสอบอยู่ที่ประมาณ 10-20% และเป็นผลลัพธ์ที่น่าพึงพอใจสำหรับงานวิจัยนี้
วิวัฒนาการของแนวสันทรายชายฝั่งจากจังหวัดนครศรีธรรมราช
Authors:   , สาหรับ สพล
Published: February 2025

บริเวณพื้นที่ราบชายฝั่งตะวันออกของจังหวัดนครศรีธรรมราช มีการสะสมตัวของตะกอนชายฝั่งทะเลโดยอิทธิพลของน้ำขึ้นน้ำลงเป็นบริเวณกว้างและพบแนวสันทรายชายฝั่งเก่าขนาดใหญ่ ซึ่งเป็นหลักฐานทางธรณีสัณฐานชายฝั่งที่สำคัญบ่งบอกสภาพแวดล้อมในอดีตได้ งานวิจัยนี้จึงมีวัตถุประสงค์หลักเพื่อหาค่าอายุของแนวสันทรายเก่าบริเวณที่ราบตะกอนชายฝั่งจังหวัดนครศรีธรรมราชโดยวิธีการหาอายุด้วยการเปล่งแสงเชิงแสง เพื่อนำมาศึกษาวิวัฒนาการของที่ราบสันทรายชายฝั่งในอดีต จากภาพถ่ายดาวเทียมรายละเอียดสูงสามารถแบ่งพื้นที่ราบสันทรายโบราณออกได้เป็น 2 หน่วย ได้แก่ KK01-KK05 (5 ตัวอย่าง) และ CK (1 ตัวอย่าง) มีป่าพรุควนเคร็งเป็นที่ราบลุ่มน้ำขังอยู่ระหว่างทั้งสอง โดยแนวสันทราย KK เป็นสันทรายด้านใน มีทิศการวางตัวประมาณ 175 องศาจากทิศเหนือ มีระยะห่างระหว่างสันทรายประมาณ 900 เมตร และแนวสันทราย CK ทิศการวางตัวประมาณ 160 องศาจากทิศเหนือ มีระยะห่างระหว่างสันทรายประมาณ 500 เมตร ผลจากการศึกษาตะกอนในห้องปฏิบัติการพบว่าตะกอนสันทรายส่วนใหญ่ มีลักษณะเป็นทรายละเอียดถึงกรวด องค์ประกอบทางแร่ ประกอบด้วยแร่ควอตซ์ เป็นสัดส่วนมากกว่า 90 % มีแร่ไมกาและแร่หนักปะปนอยู่บ้างเล็กน้อย ตะกอนมีความกลมมนต่ำ มีความเป็นทรงกลมต่ำ และมีการคัดขนาดไม่ดีถึงดีแตกต่างไป จากผลการหาอายุด้วยวิธีเปล่งแสงเชิงแสง (OSL) และการศึกษาลำดับชั้นตะกอนพบว่าสันทราย KK05 มีอายุมากที่สุดคือประมาณ 76,200±4,680 ปี ก่อนปัจจุบัน ตามด้วย KK04 อายุ 66,780±4,050 ปีและ สันทราย KK01 อายุ 47,720±1,800 ปี เกิดในช่วงที่ระดับน้ำทะเลลดลง (regression) จากระดับน้ำทะเลขึ้นสูงสุดในสมัยไพลสโตซีน และสันทราย CK อายุ 4,390±190 ปีที่ผ่านมา เกิดในช่วงที่ระดับน้ำทะเลลดลง (regression) จากระดับน้ำทะเลขึ้นสูงสุดในสมัยโฮโลซีน โดยมีกระแสน้ำชายฝั่งพัดพาตะกอนในทิศเหนือ-ใต้
การศึกษาการไหลเวียนของน้ำบริเวณอ่าวไทยตอนบนเนื่องจากกระแสลม และความลึกท้องน้ำด้วยแบบจำลองทางคณิตศาสตร์
Authors:   , วารีรักษ์ รภัส
Published: February 2025

ทำการศึกษาการไหลเวียนของกระแสน้ำเนื่องจากลมในอ่าวไทยตอนบนด้วยแบบจำลองอุทกพลศาสตร์ Delft3D โดยพิจารณาทั้งอิทธิพลของขนาด ทิศทาง และการหมุน (spinning) ของลม ร่วมกับรูปร่าง (สี่เหลี่ยมและรูปร่างจริง) และความลึกท้องน้ำ (ความลึกเฉลี่ยและความลึกจริง) ของพื้นที่ศึกษาที่ แตกต่างกัน เพื่อให้เข้าใจถึงลักษณะการไหลเวียนและกลไกการเปลี่ยนแปลงของน้ำได้มากขึ้น ผลการศึกษา พบว่า ขนาดและทิศทางของลมที่แตกต่างกันส่งผลให้เกิดการไหลเวียนของกระแสน้ำเป็นแบบ gyre โดยการไหลเวียนของน้ำแบบตามเข็มนาฬิกาจะทำน้ำยกตัวขึ้นบริเวณตรงกลางของ gyre ส่วนการไหลเวียนของน้ำ แบบทวนเข็มนาฬิกาจะทำให้เกิดแอ่งน้ำขึ้นที่บริเวณตรงกลางของ gyre แต่ในกรณีที่ขนาดและทิศทางลมมีค่าเท่ากันทั้งบริเวณจะไม่ทำให้เกิดกระแสน้ำซึ่งทำให้เกิด gyre แต่จะมีกระแสน้ำซึ่งทำให้เกิดการยกตัวของน้ำในทิศทางซึ่งลมพัดไป นอกจากนี้พบว่าความลึกท้องน้ำเป็นอีกปัจจัยสำคัญที่ส่งผลต่อการไหลเวียนของน้ำและการเปลี่ยนแปลงระดับน้ำ ดังกรณีที่ปล่อยให้ลมพัดจนกระแสน้ำมีค่าคงที่จากนั้นลดความเร็วลมเป็นศูนย์ พบว่าแบบจำลองที่ใช้ความลึกเฉลี่ย (15 เมตร) รวมถึงแบบจำลองที่ใช้เส้นชายฝั่งจริงแต่มีความลึกเฉลี่ย จะพบการเคลื่อนที่กลับไปกลับมาของระดับน้ำ โดยจะเคลื่อนที่ไปทางด้านซ้ายก่อนไม่ว่าลมจะพัดมาจากทิศใดก็ตาม และใช้เวลามากว่าหนึ่งปีในการที่จะให้ระดับน้ำหยุดนิ่ง แต่สำหรับแบบจำลองที่ใช้ความลึกจริงถึงแม้ ก่อนจะให้ความเร็วลมเป็นศูนย์จะมีการไหลเวียนแบบ gyre ก็ตาม จะไม่พบการเคลื่อนที่ของระดับน้ำดังกล่าว แต่พบกระแสน้ำมีการไหลในทิศทางที่ไม่แน่นอน
วิธีการทางคณิตศาสตร์สำหรับสมการซเรอดิงเงอร์และการหาเงื่อนไขของการเกิดค่าความถี่ควอซีนอร์มอลโหมดสำหรับพลังงานศักย์แบบต่าง ๆ
Authors:   , ยินดีเทศ เจริญศักดิ์
Published: February 2025

ในการศึกษาและทำความเข้าใจปรากฎการณ์ในกลศาสตร์ควอนตัมสมการชเรอดิงเงอร์นับว่ามีบทบาทเป็นอย่างยิ่งเนื่องจากสมการชเรอดิงเงอร์เป็นสมการเชิงอนุพันธ์อันดับสองซึ่งเขียนอยู่ในรูปพลังงานรวมของอนุภาคและมีผลเฉลยเป็นฟังก์ชันคลื่นและมีค่าเปลี่ยนไปตามพลังงานศักย์ที่ใช้โดยฟังก์ชันคลื่นสามารถใช้ทำนายพฤติกรรมต่าง ๆ ของคลื่นได้ สำหรับสมการชเรอดิงเงอร์สามารถแบ่งออกได้เป็น 2 ประเภท คือ สมการชเรอดิงเงอร์ที่ขึ้นกับเวลาและสมการชเรอดิงเงอร์ที่ไม่ขึ้นกับเวลาในโครงงานนี้เราสนใจศึกษาการผลเฉลยของสมการชเรอดิงเงอร์ที่ไม่ขึ้นกับเวลาโดยวิธีการประมาณค่าแบบดับเบิลยูเคบีและแสดงวิธีการคำนวณหาค่าความน่าจะเป็นในการส่งผ่านและการสะท้อนจากสูตรของการประมาณค่าแบบดับเบิลยูเคบี พร้อมทั้งแสดงวิธีการหาค่าความน่าจะเป็นในการส่งผ่านที่ได้จากผลเฉลยของสมการชเรอดิงเงอร์โดยวิธีการประมาณค่าแบบดับเบิลยูเคบีที่จะนำไปสู่การหาเงื่อนไขที่ทำให้เกิดค่าความถี่ของโหมดกึ่งปกติสำหรับพลังงานศักย์แบบต่าง ๆ
Removal efficiency of 0.3 to 4 millimeters microplastics in raw water via coagulation and flocculation process
Authors:   , Wattanarojruang Paranee
Published: February 2025

Microplastics (MPs) have attracted worldwide attention. MPs are gradually detected in freshwater and tap water. In terms of human health risks, MPs as contaminants represent a concern because they can be ingested and accumulated in the body. In this study, the removal efficiency of 0.3 – 4 mm MPs was investigated during traditional coagulation and flocculation processes using aluminum sulphate (alum) as a coagulant and anionic polyacrylamide (APAM) as a coagulant aid. Results showed that the optimum alum dose of 15 mg/L showed maximum turbidity removal efficiency (98.07±0.02%) in non-added MPs raw water. Whilst, 40 mg/L of alum was the optimum dose for highest turbidity removal efficiency (97.77±0.02%) in added MPs raw water and also greatest MPs removal efficiency (80.00±0.00%). After obtained the optimizing alum dose, APAM were added to enhance the removal efficiency of turbidity and MPs. 0.06 mg/L of APAM was the optimum dose for highest turbidity removal efficiency (97.88 ± 0.02%) and 0.04 mg/L was the optimum dose for maximum MPs removal efficiency (85± 0.00%). Based on this investigation, the MPs removal behaviors during coagulation and flocculation processes will have potential application in tap water treatment.
แชทบอทให้คำปรึกษาด้านการตลาดสำหรับร้านเสื้อผ้าในไอจี
Authors:   , ดั่นคุ้ม ชนนิกานต์
Published: February 2025

โครงงานเรื่อง “แชทบอทให้คำปรึกษาด้านการตลาดสำหรับร้านเสื้อผ้าในไอจี” จัดทำขึ้นเพื่อพัฒนาระบบแชทบอทที่มีความสามารถในการให้คำปรึกษาด้านการตลาดของธุรกิจขายเสื้อผ้าในไอจีแก่ผู้ใช้ โดยระบบสามารถวิเคราะห์ข้อมูลทางการตลาดจากการดึงข้อมูลจากเว็บไซต์ (Web scraping) โดยจะดึงข้อมูลจากร้านค้าในอินสตราแกรม (Instagram) ที่มียอดผู้ติดตาม (Follower) เกิน 100,000 คน จากนั้นนำข้อมูลมาวิเคราะห์ทางสถิติเพื่อให้ได้ข้อมูลพฤติกรรมส่วนใหญ่ที่ร้านค้าที่มียอดผู้ติดตามเกิน 100,000 คน กระทำเพื่อค้นหาการทำการตลาดที่ซ่อนอยู่จากการกระทำเหล่านั้น เช่น เวลาที่โพสต์สินค้าส่วนใหญ่โพสต์เวลาไหน, คำอธิบายสินค้าส่วนใหญ่มีอะไรบ้าง และสไตล์เสื้อผ้าที่เป็นที่นิยมในขณะนั้น เป็นต้น ส่วนร้านค้าที่มียอดผู้ติดตามต่ำกว่า 100,000 คนจะนำมาวิเคราะห์ทางสถิติเพื่อหาไตล์เสื้อผ้าส่วนใหญ่ที่ขาย ซึ่งอาจเป็นสไตล์เสื้อผ้าที่นิยมในอนาคต จากนั้นจึงเก็บข้อมูลที่วิเคราะห์โดยใช้ไฟร์เบส (Firebase) ซึ่งเป็นฐานข้อมูลแบบโนเอสคิวแอล (NOSQL) และทำการประมวลผลภาษาธรรมชาติ (Natural Language Processing: NLP) ซึ่งจะทำให้คอมพิวเตอร์สามารถเข้าใจ ตีความและใช้งานภาษาปกติที่มนุษย์ใช้สื่อสารได้ และสร้างคำโต้ตอบกับผู้ใช้ โดยใช้ ไดอะล็อกโฟลว์ (Dialogflow) โดยหัวข้อที่นำมาใช้ดึงข้อมูลจากเว็บไซต์นั้น ได้มาจากการทำแบบสอบถามกับบุคคลทั่วไป และการศึกษาค้นคว้าจากหนังสือหรือบทความต่าง ๆ ที่เกี่ยวข้องกับการค้าขายออนไลน์ในไอจี รวมถึงการท่องอินเตอร์เน็ต ซึ่งจากการสำรวจพบว่าข้อมูลที่รวบรวมได้จากแบบสอบถามและข้อมูลจากการศึกษาค้นคว้า มีความสอดคล้องกัน ทำให้มั่นใจได้ว่าข้อมูลดังกล่าว เป็นข้อมูลที่มีความสำคัญที่ส่งผลต่อการเพิ่มประสิทธิภาพของการบริหารจัดการ ร้านเสื้อผ้าในไอจี ให้มียอดขายและยอดผู้ติดตามมากขึ้น คณะผู้พัฒนาจึงใช้ข้อมูลเหล่านั้นในการพัฒนาแชทบอทให้คำปรึกษาด้านการตลาดสำหรับร้านเสื้อผ้าในไอจีต่อไป
การผลิต Symbiotic culture of bacteria and yeast (SCOPY) พร้อมใช้สำหรับหมักคอมบูชาและสมบัติการหมัก
Authors:   , ตันติธรรม ชญาภรณ์
Published: February 2025

งานวิจัยนี้มีจุดประสงค์เพื่อคัดแยกจุลินทรีย์ที่เกี่ยวข้องกับการหมักคอมบูชาจากน้ำหมักสมุนไพรไทยอายุ 3 ปี และ 8 ปี และศึกษาคุณลักษณะและสมบัติการหมักคอมบูชาของจุลินทรีย์ที่คัดแยกได้ (ไอโซเลต) เพื่อพัฒนาเป็นกล้าเชื้อสำหรับหมักคอมบูชา ผลการศึกษา พบว่า จุลินทรีย์ที่พบไม่มีความหลากหลายและคัดแยกตัวแทนได้ 3 ไอโซเลต ได้แก่ ไอโซเลต A, B และ C โดย A และ C มีคุณลักษณะใกล้เคียงกัน คือ เป็นแบคทีเรียแกรมลบ ovoid ผลทดสอบคะตะเลสเป็นบวก สร้างเซลลูโลสในน้ำชาหมักและพบ clear zone บน Acetobacter agar ซึ่งทั้งหมดเป็นคุณลักษณะของแบคทีเรียในตระกูล Acetobacteraceae ในขณะที่ B เป็นแบคทีเรียแกรมบวก short rod ผลทดสอบคะตะเลสเป็นลบ สร้างเซลลูโลสและพบ clear zone เมื่อทดสอบการหมักน้ำชาด้วยยีสต์ทางการค้า Saccharomyces cerevisiae Lalvin EC-1118 พบว่า ยีสต์สามารถหมักน้ำชาผสมน้ำตาลทรายเข้มข้น 10°Brix ที่อุณหภูมิ 30°C เป็นเวลา 9 วัน สร้างแอลกอฮอล์ประมาณ 12% เมื่อประเมินสมบัติการหมักคอมบูชาด้วยไอโซเลต 2 วิธี คือ การหมักแบบผสม (หมักด้วยยีสต์และไอโซเลตพร้อมกัน) และการหมักแบบเป็นลำดับ (เติมไอโซเลตในน้ำชาหลังหมักด้วยยีสต์ที่มีแอลกอฮอล์ 12%) พบว่า น้ำชาหมักที่ได้จากการหมักแบบผสมด้วยไอโซเลต A และ C มีสมบัติคล้ายกัน คือ น้ำชาหลังหมักมีปริมาณแอลกอฮอล์ 9% และมีค่า pH ลดลงอย่างมีนัยสำคัญ (p<0.05) จาก 4.9 เป็น 3.8 ส่วนการหมักด้วยไอโซเลต B พบว่า น้ำชาหลังหมักมีปริมาณแอลกอฮอล์ 12% และมีค่า pH ไม่แตกต่างจากค่าเริ่มต้นอย่างมีนัยสำคัญ (p<0.05) ในการหมักแบบเป็นลำดับ พบว่า หลังหมักน้ำชาด้วยยีสต์ให้มีแอลกอฮอล์ 12% แล้วจึงเติมไอโซเลต A และ C น้ำชาหมักที่ได้มีแอลกอฮอล์ลดลงเหลือ 4.8 และ 2.8% ตามลำดับ และมีค่า pH ลดลงเหลือ 4.12 และ 3.98 ตามลำดับ ในขณะที่การหมักด้วยไอโซเลต B น้ำหมักมีปริมาณแอลกอฮอล์เพิ่มขึ้นเป็น 14% และค่า pH ลดลง อย่างมีนัยสำคัญ (p<0.05) จากสมบัติการหมักบ่งชี้ว่า ไอโซเลต A และ C มีสมบัติการหมักแบบคอมบูชา กล่าวคือ สามารถหมักน้ำชาร่วมกับยีสต์แล้วเปลี่ยนแอลกอฮอล์ให้เป็นกรดได้ จึงเป็นจุลินทรีย์ที่มีศักยภาพที่จะนำไปพัฒนาเป็นกล้าเชื้อคอมบูชาได้ทั้งการหมักแบบผสมและการหมักแบบเป็นลำดับ
การกำกับอย่างสง่างามบนเส้นเชื่อมแสดงทิศทางของไดกราฟที่มีวงอย่างน้อย 2 วง
Authors:   , ร่วมแก้ว นัตดาวรรณ์
Published: February 2025

โครงงานนี้พิจารณาไดกราฟ C(c x a) ที่เกิดจากการกำหนดทิศทางให้กับเส้นเชื่อมต่าง ๆ วง Ca จำนวน c วงในลักษณะเดียวกันทั้งหมด และให้จุดจุดหนึ่งบนวง Ca เหล่านั้นรวมเป็นจุดเดียวกัน เราสร้างการกำกับบนเส้นเชื่อมแสดงทิศทางของไดกราฟนี้ เมื่อ a เป็นจำนวนเต็มคี่ที่ a ≥ 3 และ c เป็นจำนวนเต็มที่ c ≥ 2 สุดท้ายจึงพิสูจน์ว่าการกำกับดังกล่าวเป็นการกำกับบนเส้นเชื่อมแสดงทิศทางอย่างสง่างามของไดกราฟ C(c x a)
ประสิทธิภาพการยับยั้งการกินอาหารของน้ำมันหอมระเหยจากกะเพราต่อหนอนหัวดำมะพร้าว Opisina arenosella Walker (Lepidoptera)
Authors:   , แซ่ตั่น สุรศักดิ์
Published: February 2025

ผีเสื้อหนอนหัวดำมะพร้าว (Opisina arenosella walker) เป็นแมลงศัตรูมะพร้าวที่สร้างความเสียหายอย่างหนักแก่เกษตรกรไทยตั้งแต่ปี 2553 ต่อเนื่องจนถึงปัจจุบัน วิธีการควบคุมจำนวนผีเสื้อหนอนหัวดำมะพร้าวที่เกษตรกรนิยมใช้ในปัจจุบัน คือ การใช้สารเคมี ซึ่งสารเคมีที่ใช้มักจะส่งผลเสียต่อสิ่งมีชีวิตชนิดอื่น เช่น แมลงศัตรูธรรมชาติ และสัตว์ขาปล้องชนิดอื่น งานวิจัยครั้งนี้จึงมีจุดประสงค์เพื่อศึกษาประสิทธิภาพการยับยั้งการกินอาหารของน้ำมันหอมระเหยจากกะเพรา (Ocimum sanctum) ที่สกัดด้วยวิธี hydrodistillation ต่อหนอนหัวดำมะพร้าวในระยะ 2 และ 3 โดยน้ำมันหอมระเหยที่สกัดได้ถูกเจือจางด้วย 95% เอทานอล ให้มีความเข้มข้น 10%, 20% และ 30% (W/V) เพื่อใช้เป็นชุดทดสอบ ผลการทดสอบใน 24 ขั่วโมง พบว่า น้ำมันหอมระเหยทั้ง 3 ความเข้มข้นสามารถยับยั้งการกินของหนอนหัวดำมะพร้าวได้อย่างมีประสิทธิภาพ โดยน้ำมันหอมระเหยความเข้มข้น 20% และ 30% สามารถยับยั้งการกินอาหารของหนอนทั้ง 2 ระยะ 100% และน้ำมันหอมระเหยความเข้มข้น 10% สามารถยับยั้งการกินอาหารของหนอนระยะที่ 2 และ 3 ได้ 99.67% และ 100% ตามลำดับ นอกจากนี้น้ำมันหอมระเหยยังสามารถออกฤทธิ์ฆ่าตัวหนอนได้ดีอีกด้วย การศึกษาในครั้งนี้แสดงให้เห็นว่าน้ำมันหอมระเหยจากกะเพรา (O. sanctum) สามารถใช้สำหรับการจัดการควบคุมจำนวนหนอนหัวดำมะพร้าวได้อย่างมีประสิทธิภาพ
Investigation of Particulate Air Pollution of a University Classroom: Indoor-outdoor Relationships
Authors:   , Ukritsiri Pornwanat
Published: February 2025

This study aimed to investigate PM₂.₅ pollution and air physical parameters in the university classroom and to address the relationships between indoor and outdoor during a high-polluted period. We selected the classroom 310 of the General Science Building, Faculty of Science, Chulalongkorn University as a study area. We measured PM₂.₅ concentration, temperature, relative humidity, and air velocity, at 1-minute intervals, inside and outside the classroom in the afternoon during January–February 2020. We divided the data into four groups by class activity (no class or having a class) and air quality index (healthy or unhealthy), and then performed statistical analysis. The results showed that the Group 3 “having a class on an unhealthy day” data had the highest 1-minute average PM₂.₅ concentrations for both inside and outside the classroom (44.40 ± 7.04 μg/m³ and 56.75 ± 6.57 μg/m³ respectively), while the Group 1 “no class on a healthy day” data had the lowest 1-minute average concentrations for both environments as well (14.78 ± 1.29 μg/m³ and 20.27 ± 4.19 μg/m³ respectively). Moreover, PM₂.₅ inside the class showed a statistically significant moderate-to-high correlation to PM₂.₅ outside the classroom, with a positive direction, but statistically significant low-to-moderate correlations to temperature, relative humidity, and air velocity, with uncertain directions (p < 0.05). This pattern was also found when perform the statistical analysis with the 1-hour average data.
บทบาทของ Histone methyltransferase ต่อเซลล์ไฟโบรบลาสต์จากดวงตาที่ถูกกระตุ้นด้วย IGF-1 จากผู้ป่วยโรคตาโปนจากไทรอยด์
Authors:   , พันธุ์แก้ว พิมพ์ชนก
Published: February 2025

โรคตาโปนจากไทรอยด์ (Graves’ ophthalmopathy; GO) เป็นโรคภูมิต้านเนื้อเยื่อตนเองชนิดหนึ่งที่มีสาเหตุมาจากออโตแอนติบอดีไปกระตุ้นการทำงานของ Thyroid-stimulating hormone receptor (TSHR) บนผิวเซลล์ไฟโบรบลาสต์จากดวงตา ส่งผลให้เซลล์มีการเพิ่มจำนวน การผลิต hyaluronan และการเกิดกระบวนการ adipogenesis นอกจากนี้ยังพบ Insulin-like growth factor 1 (IGF-1) ในปริมาณมากใน serum ของผู้ป่วย โดยจับอย่างจำเพาะกับ IGF-1 receptor (IGF-1R) ที่แสดงออกบนเซลล์ไฟโบรบลาสต์จากดวงตา งานวิจัยนี้ศึกษาบทบาทของเอนไซม์ Histone methyltransferase ต่อการกระตุ้นการทำงานของเซลล์ไฟโบรบลาสต์จากดวงตาที่ถูกกระตุ้นด้วย IGF-1 โดยเมื่อทำการทดลองกระตุ้นเซลล์ไฟโบรบลาสต์จากดวงตาที่ได้รับจากผู้ป่วยโรคตาโปนจากไทรอยด์ 3 คนด้วย IGF-1 (100ng/ml) เป็นระยะเวลา 0,1,2,4 และ 6 ชั่วโมง พบว่ามีการแสดงออกของยีน Histone methyltransferase ที่เพิ่มขึ้นโดยยีน G9a มีการแสดงออกเพิ่มขึ้นที่ 2 ชั่วโมง (p<0.001) และ 6 ชั่วโมง (p<0.05) ยีน DOT1L มีการแสดงออกเพิ่มขึ้นที่ 2 ชั่วโมง (p<0.05) และ 6 ชั่วโมง (p<0.001) และยีน EZH2 มีการแสดงออกที่เพิ่มขึ้นที่ 6 ชั่วโมง (p<0.01) ในการศึกษาผลของ IGF-1 ต่อการกระตุ้นการทำงานของเซลล์ไฟโบรบลาสต์จากดวงตาพบว่า IGF-1 กระตุ้นการเพิ่มจำนวนเซลล์ (p) และการผลิต hyaluronan (p) จึงนำไปสู่การใช้สารยับยั้ง BIX01294 ต่อการยับยั้งเอนไซม์ G9a พบว่าสามารถลดค่าดูดกลืนแสงของ hyaluronan ได้อย่างมีนัยสำคัญทางสถิติ (p<0.05) จากผลการทดลองคาดว่ายีน EZH2 เกี่ยวข้องกับการเพิ่มจำนวนเซลล์ และยีน G9a เกี่ยวข้องกับการผลิต hyaluronan ของเซลล์ไฟโบรบลาสต์จากดวงตา อย่างไรก็ตามผลจากการใช้สารยับยั้งต่อการเพิ่มจำนวนเซลล์และการผลิต hyaluronan ยังต้องมีการทดลองซ้ำเพื่อให้ได้ค่าที่มีความน่าเชื่อถือ นอกจากนี้คงต้องมีการศึกษากลไกการเกิดโรคในเชิงลึกต่อไปเพื่อการพัฒนายาที่มีประสิทธิภาพสำหรับการรักษาโรคตาโปนจากไทรอยด์ในอนาคต
ชุดซอฟต์แวร์สำหรับการสอบด้วยคอมพิวเตอร์และแท็บเล็ต
Authors:   , อังเศวตรุ่งเรือง พีรเดช
Published: February 2025

โครงงงานเรื่อง “ชุดซอฟต์แวร์สำหรับการสอบด้วยคอมพิวเตอร์และแท็บเล็ต” มีวัตถุประสงค์เพื่อพัฒนาระบบการประเมินความรู้ความสามารถแบบอิเล็กทรอนิกส์ ซึ่งสามารถลดการใช้แบบทดสอบแบบกระดาษดินสอ โดยผลิตไฟล์ข้อสอบอิเล็กทรอนิกส์และทำแบบทดสอบบนคอมพิวเตอร์หรือแท็บเล็ต เราพัฒนาชุดซอฟต์แวร์ซึ่งประกอบด้วยโปรแกรมแม่ข่ายและโปรแกรมลูกข่ายซึ่งทำงานบนเว็บเบราว์เซอร์ โปรแกรมแม่ข่ายสื่อสารกับโปรแกรมลูกข่ายผ่านโปรแกรมอีกตัวหนึ่งซึ่งพัฒนาด้วย Node.Js โปรแกรมแม่ข่ายทำหน้าที่ควบคุมการสอบ เช่น แจกข้อสอบไปยังโปรแกรมลูกข่าย และเก็บกระดาษคำตอบจากโปรแกรมลูกข่าย ผู้เข้าสอบแต่ละคนทำข้อสอบปรนัยโดยใช้โปรแกรมลูกข่าย เราออกแบบส่วนต่อประสานผู้ใช้ให้เป็นมิตรกับผู้ใช้ ผลการสำรวจความเห็นพบว่าชุดซอฟต์แวร์สำหรับการสอบด้วยคอมพิวเตอร์และแท็บเล็ตใช้งานได้สะดวก และมีประสิทธิภาพในการประเมินความรู้ความสามารถ
การตรวจหา Staphylococcus aureus enterotoxin A ด้วยวิธี PCR ที่จำเพาะต่อ enterotoxin A จากตัวอย่างเหรียญและธนบัตรไทย
Authors:   , นิลสาขา ธัญกร
Published: February 2025

Staphylococcus aureus เป็นเชื้อก่อโรคที่สำคัญของมนุษย์ซึ่งสามารถก่อให้เกิดอาหารเป็นพิษจาก Staphylococcus (SFP) ทั่วโลก Escherichia coli เป็นดัชนีสุขลักษณะที่บ่งชี้การปนเปื้อนอุจจาระโดยเฉพาะอย่างยิ่งในอาหารและน้ำ การปนเปื้อน S. aureus และ E. coli บนเหรียญกษาปณ์และธนบัตรอาจก่อให้เกิดโรคทางเดินอาหารในหมู่ประชากรไทย ดังนั้นวัตถุประสงค์ของการศึกษา คือ ตรวจหาการปนเปื้อนของ Staphylococcus aureus และ Escherichia coli บนเหรียญกษาปณ์และธนบัตรของไทย เก็บเหรียญกษาปณ์และธนบัตรโดยสุ่มจากตลาดและโซนิเคตเพื่อแยกเซลล์แบคทีเรียจากพื้นผิว สารแขวนลอยแบคทีเรียได้ถูกทำให้เข้มข้นโดยการหมุนเหวี่ยงและนำไปสกัดจีโนมิกดีเอ็นเอ ตามด้วยการเพิ่มจำนวนยีน SEA (Staphylococcal Enterotoxin A) โดยใช้คู่ไพร์เมอร์ที่จำเพาะ นำส่วนแบ่งของสารแขวนลอยแบคทีเรียมากระจายบนอาหารเลี้ยงเชื้อแข็งเพื่อหาจำนวนเซลล์แบคทีเรียทั้งหมด และเพาะเลี้ยงบนแมนนิทอลซอล์ทอะการ์ (MSA) เช่นเดียวกับ อีโอซินเมธิลีนบูลอะการ์ (EMB) เพื่อหาจำนวนของ S. aureus และ E. coli ตามลำดับ ผลได้แสดงว่า PCR ที่ใช้คู่ไพร์เมอร์ที่จำเพาะสำหรับ SEA ไม่สามารถเพิ่มจำนวนยีน SEA ใน S. aureus ATCC 13565 ที่เป็นเชื้อควบคุมผลบวก การเพาะเลี้ยง S. aureus ATCC 13565 และ E. coli MSCU 0620 บน MSA และ EMB ตามลำดับ ได้แสดงลักษณะโคโลนีที่ควรเป็น พบจำนวนแบคทีเรียทั้งหมดมากที่สุดในเหรียญ 1 บาท คิดเป็น 98.4 CFU/พื้นที่ผิว (ตร.ซม.) ไม่พบ S. aureus และ E. coli บน MSA และ EMB ตามลำดับ ผลเบื้องต้นแสดงว่าบนเหรียญกษาปณ์และธนบัตรมีเซลล์แบคทีเรียน้อยมากและไม่พบการปนเปื้อนของ S. aureus และ E. coli ควรทำการทดลองต่อไปโดยใช้ตัวอย่างที่มากขึ้นเพื่อผลการทดลองที่มีนัยสำคัญทางสถิติ
การตรึงหัวเชื้อแบคทีเรียผสมบนเศษพลาสติกชีวภาพเพื่อใช้ส่งเสริมการเจริญ ของต้นกล้าอ้อยในสภาวะแล้ง
Authors:   , เมืองวุฒฑานันท์ ภาณุมาศ
Published: February 2025

อ้อย (Sugarcane, Saccharum officinarum L.) จัดเป็นพืชเศรษฐกิจที่สำคัญชนิดหนึ่งของประเทศไทย แต่พื้นที่เพาะปลูกส่วนใหญ่อยู่นอกเขตชลประทาน ทำให้เมื่อเกิดภัยแล้งขึ้นจึงส่งผลกระทบต่อผลผลิตของอ้อย ดังนั้นงานวิจัยนี้จึงสนใจที่จะใช้แบคทีเรียที่ส่งเสริมการเจริญของพืช ได้แก่ Bacillus thuringiensis B2, Bacillus stratosphericus L19 และ Bacillus altitudinis T17 และแบคทีเรียที่ผลิตสารลดแรงตึงผิวชีวภาพ ได้แก่ Weissella cibaria PN3 มาช่วยส่งเสริมการเจริญของอ้อยภายใต้สภาวะแล้ง โดยจะเตรียมแบคทีเรียในรูปของหัวเชื้อผสมแบบตรึงกับวัสดุ เพื่อช่วยให้แบคทีเรียสามารถอยู่ในสิ่งแวดล้อมได้นานขึ้น โดยงานวิจัยนี้เลือกใช้พลาสติกชีวภาพชนิด Polylactic acid (PLA) มาตรึงแบคทีเรีย เนื่องจาก PLA เป็นบรรจุภัณฑ์ที่ใช้ทั่วไป และสามารถย่อยสลายได้ตามธรรมชาติ โดยได้นำ PLA มาตัดให้เป็นชิ้นเล็กขนาด 6 มิลลิเมตร ก่อนจะนำมาใช้เป็นวัสดุตรึงแบคทีเรีย เมื่อนำ PLA ที่มาดูภายใต้กล้องจุลทรรศน์อิเล็กตรอนแบบส่องกราด พบว่าแบคทีเรียเกาะบน PLA ได้ไม่ค่อยดี และเมื่อทำการทดลองย่อยสลาย PLA ในดินชนิดต่างๆ พบว่า PLA ที่ฝังในดิน 21 สัปดาห์ ย่อยสลายไปเพียงบางส่วนเท่านั้น ดังนั้นในงานวิจัยนี้จึงนำ PLA มาผสมกับวัสดุตรึงชนิดอื่น ได้แก่ ถ่านชีวภาพ, เถ้าลอย และกากเนื้อในเมล็ดปาล์ม เพื่อใช้เป็นวัสดุตรึงผสม 4 ชนิด เปรียบเทียบกับวัสดุตรึงผสมแบบ 3 ชนิด ที่ไม่เติม PLA พบว่าอัตราการมีชีวิตรอดของแบคทีเรียในวัสดุตรึงผสมทั้ง 2 แบบมีค่าใกล้เคียงกัน คือ 1010-1011 CFU ต่อกรัมของวัสดุตรึงแสดงให้เห็นว่า PLA สามารถนำมาใช้เป็นวัสดุสำหรับตรึงเชื้อแบคทีเรียได้ และเมื่อนำวัสดุที่ตรึงแบคทีเรียผสมแบบ 3 และ 4 ชนิด มาผสมลงในดินที่ใช้ปลูกอ้อย และให้น้ำเป็นเวลา 11 วัน พบว่าการเจริญของต้นอ้อยให้ผลไม่ต่างกัน ทั้งความยาวใบ และความยาวลำต้น เมื่อเทียบกับต้นอ้อยในวันที่เริ่มลงปลูก (วันที่ 0) แสดงว่า PLA ไม่ส่งผลกระทบต่อการเจริญของอ้อยและช่วยลดปริมาณของวัสดุตรึงอื่นๆ ได้ ดังนั้นจึงควรทดลองเพิ่มเติม โดยรดน้ำเป็นเวลา 2 สัปดาห์ และจำลองสภาวะแล้งด้วยการงดให้น้ำเป็นเวลา 2 สัปดาห์ แล้วจึงเก็บผลการทดลองได้แก่ ความยาวใบ ความยาวลำต้น และความยาวรากของต้นอ้อย รวมถึงปริมาณของแบคทีเรียบริเวณรอบพื้นผิวราก เพื่อพิสูจน์ประสิทธิภาพของวัสดุตรึงที่ประกอบด้วย PLA ในการส่งเสริมการเจริญของต้นกล้าอ้อยในสภาวะแล้งต่อไป
การปรับปรุงระบบการจองและจัดการห้องสำหรับภาควิชาคณิตศาสตร์และวิทยาการคอมพิวเตอร์
Authors:   , จงจิตต์พิสมัย ศุภณัฐ
Published: February 2025

โครงงาน เรื่อง “การปรับปรุงระบบการจองและจัดการห้องสำหรับภาควิชาคณิตศาสตร์และ วิทยาการคอมพิวเตอร์” มีวัตถุประสงค์จัดทำขึ้นเพื่อพัฒนาระบบการจองและจัดการห้องสำหรับภาควิชา คณิตศาสตร์และวิทยาการคอมพิวเตอร์ สำหรับอำนวยความสะดวกให้กับคณาจารย์และเจ้าหน้าที่ในการ จองใช้ห้องของภาควิชาฯ ผ่านทางระบบออนไลน์ และช่วยในการจัดทำเอกสารและพิมพ์ตารางการใช้ ห้องสำหรับอาจารย์ผู้ดูแลรับผิดชอบ ขอบเขตระบบจะครอบคลุมเฉพาะห้องที่ใช้ในภาควิชาฯ เท่านั้น รองรับการใช้งานผ่านเว็บเบราว์เซอร์ ได้แก่ Google Chrome, Microsoft Edge, Mozilla Firefox รวมถึงระบบต้องสามารถทำงานได้บนระบบคลาวด์ของภาควิชาฯ ระบบถูกพัฒนาขึ้นบนเว็บเฟรมเวิร์คที่ มีชื่อว่าจังโก้ (django) โดยใช้โพสต์เกรสคิวแอล (postgreSQL) ซึ่งเป็นฐานข้อมูลเชิงสัมพันธ์ (relational database) เป็นระบบจัดการฐานข้อมูล (database management system) เครื่องมือที่ใช้ในการ พัฒนาระบบ ได้แก่ JustInMind ใช้สร้างตัวต้นแบบ (prototype) PyCharm ใช้เป็นเอดิเตอร์ในการเขียน ภาษาไพธอน (python text editor) และ Lucidchart เพื่อวาดแผนภาพ (diagram) ต่าง ๆ มีการ ทดสอบระบบโดยผู้ใช้งาน ซึ่งเป็นคณาจารย์ 19 ท่าน และเจ้าหน้าที่ 1 ท่าน รวมทั้งสิ้น 20 ท่าน ได้ คะแนนเฉลี่ยความพึงพอใจในทุกหัวข้อ 4.4 คะแนน (คะแนนเต็ม 5 คะแนน) จึงสรุปได้ว่าโครงงานนี้เป็น ประโยชน์ต่อคณาจารย์และเจ้าหน้าที่ของภาควิชาฯ ในการจองใช้ห้องผ่านทางระบบออนไลน์ สามารถใช้ งานได้จริงบนระบบคลาวด์ของภาควิชาฯ และภาพรวมของระบบเป็นที่น่าพึงพอใจสำหรับผู้ใช้งาน
Identification and Characterization of Gravitationally-lensed Distant Star-forming Galaxies
Authors:   , Aroonrueang Karnchana
Published: February 2025

We use the far-infrared observations at 250, 350, 500 μm from the Herschel Space Observatory to identify strongly gravitationallylensed distant star-forming galaxies serendipitously located behind eight massive galaxy clusters. The appearance of multiple images of the same background object can help constrain the lens model, as well as to identify sources with exceptionally high magnifications that can serve as laboratories to study high-resolution details of distant galaxies otherwise beyond the capability of today’s observing facilities. We constrained the spectral energy distribution (SED) of the candidates and inferred their physical properties, including cosmological redshift (z, i.e., distance from the Earth), infrared luminosity (LIR) and the star formation rate (SFR). In order to accurately identify strongly-lensed images across multiple wavelengths for future studies, we matched the sources in the observations from the three additional wavebands that are available through our collaborators, including the radio images at 4 – 8 GHz from the Jansky Very Large Array, infrared images at 3.6 and 4.5 μm from the Spitzer Space Observatory, as well as optical images at 606 – 814 nm from the Hubble Space Telescope and at 623 nm (r 0 filter) from the Sloan Digital Sky Survey Data Release 12. These comparisons of images from multiple wavebands give us the identification of their precise coordinates and the characterization of their gravitationally-lensed features.
การสังเคราะห์อนุพันธ์ 1,4-ไดไฮโดรพิริดีนแบบใหม่ เพื่อพัฒนาระบบตรวจวัดที่มีอนุภาคนาโน ซิลเวอร์เป็นตัวช่วยเพิ่มประสิทธิภาพ
Authors:   , แก้วใส อัจฉริยา
Published: February 2025

ในปัจจุบันการปนเปื้อนของโลหะหนักในสิ่งแวดล้อมส่งผลกระทบและเป็นอันตรายต่อ สิ่งมีชีวิต เราจึงพัฒนาฟลูออเรสเซนต์เซ็นเซอร์ชนิดใหม่เพื่อใช้ตรวจวัดไอออนโลหะ โดยพัฒนาการสังเคราะห์อนุพันธ์ของ 1,4-ไดไฮโดรพิริดีน (DHP) ให้มีประสิทธิภาพที่สูงขึ้น จากเดิมที่สังเคราะห์ด้วย single component reaction ที่พัฒนาโดยกลุ่มวิจัย ผลิตภัณฑ์ที่ได้เพียงร้อยละ 23 เราสามารถเพิ่มร้อยละของผลิตภัณฑ์ได้เป็นร้อยละ 57 ด้วยการปรับเปลี่ยนสภาวะปฏิกิริยา ตัวอย่างเช่น เปลี่ยนรีเอเจนต์จาก TiCl₄ เป็น trimethylsilyl chloride และ 1-methyl piperazine เปลี่ยนตัวทำละลายจาก CH₂Cl₂ เป็น DMSO/น้ำ (1:1) และเปลี่ยนอุณหภูมิปฏิกิริยาจากอุณหภูมิห้องเป็น 120 °C จากนั้น นำเอาวิธีที่ปรับปรุงแล้วไปสังเคราะห์ DHP-SH จาก 2-aminoethanethiol และ DHP-SS จาก cystamine จากการทดลองสามารถพิสูจน์โครงสร้างด้วย ¹H NMR และ ¹³C NMR นอกจากนี้ยังมี การสังเคราะห์อนุภาคนาโนซิลเวอร์เพื่อใช้สำหรับเพิ่มประสิทธิภาพในการตรวจวัดของเซ็นเซอร์ โดย คาดว่าปรากฏการณ์ Surface Plasmon Resonance จะก่อให้เกิด plasmonic effect ซึ่งสามารถ เพิ่มประสิทธิภาพในการเรืองแสงของอนุพันธ์ DHP
ความจุของการดูดซึมคาร์บอนไดออกไซด์โดยใช้ตัวทำละลายเอมีนชนิดใหม่
Authors:   , เทพอารยางกุล วรรษวัน
Published: February 2025

ปัจจุบันการปล่อยคาร์บอนไดออกไซด์มีแนวโน้มเพิ่มขึ้น ซึ่งส่งผลกระทบต่อสิ่งแวดล้อมและเป็นสาเหตุทำให้เกิดปรากฏการณ์เรือนกระจก ดังนั้นการลดการปล่อยคาร์บอนไดออกไซด์จึงมีความสำคัญ กระบวนการการดูดซึมทางเคมี (Chemical Absorption) เป็นหนึ่งในเทคโนโลยีที่มีประสิทธิภาพสูงและสามารถนำไปประยุกต์ใช้ในระดับอุตสาหกรรม (เช่น อุตสาหกรรมปิโตรเลียม ปิโตรเคมิคอล เชื้อเพลิงชีวภาพ) แต่กระบวนการดูดซึมคาร์บอนไดออกไซด์โดยใช้ตัวทำละลายเอมีนมีข้อจำกัดด้วยความจุของการดูดซึม (Absorption Capacity) ดังนั้นจึงจำเป็นต้องศึกษาตัวทำละลายเอมีนชนิดใหม่ (N-Methyl-4-Piperidinol หรือ MPDL-Monoethanolamine หรือ MEA) ที่เหมาะสมต่อการดักจับแก๊สคาร์บอนไดออกไซด์ในแง่ของความจุของการดูดซึมและศึกษาสภาวะที่เหมาะสมของตัวแปรเชิงปฏิบัติการ ได้แก่ ความดันย่อยของแก๊สคาร์บอนไดออกไซด์ และอัตราส่วนความเข้มข้นของตัวทำละลายเอมีนชนิดใหม่ ในการดักจับแก๊สคาร์บอนไดออกไซด์ โดยพิจารณาจากความจุของการดูดซึม ผลการทดลองพบว่าที่อุณหภูมิ 40 °C การเพิ่มอัตราส่วนความเข้มข้นของตัวทำละลาย MPDL มีผลทำให้ประสิทธิภาพของการดูดซึมคาร์บอนไดออกไซด์์ในแง่ของความจุของการดูดซึมสูงขึ้นอย่างมีนัยสำคัญ และที่สภาวะความดันย่อยของคาร์บอนไดออกไซด์สูง ระบบจะเข้าสู่สภาวะสมดุลเร็วกว่าที่สภาวะความดันย่อยของคาร์บอนไดออกไซด์ต่ำ
Some arithmetic functions and their interesting properties
Authors:   , Pumpuang Sittinon
Published: February 2025

An arithmetic function is a complex–valued function whose domain is the set of natural numbers. In this project, we collect some properties of well–known arithmetic functions and define a new arithmetic function based on the idea of Atanassov and study its properties.
The study of special ordered sets for the column generation technique to solve a workload balancing crew rostering problem
Authors:   , Mueangsap Savinee
Published: February 2025

A crew rostering problem is complex and difficult due to a large number of crews and flights. Moreover, this crew rostering problem must satisfy constraints and regulations between company and employee. From Suphakorn’s thesis, he solved the crew rostering problem using the column generation technique whose objective is to balance workload and earnings among crew members. This project focuses on the way to help speed up the procedure optimization model via using Special Ordered Sets (SOS).
Seasonal variation of soil organic carbon stocks and sequestration rates in the CU Centenary Park
Authors:   , Julsiriwattanawong Chanapa
Published: February 2025

Urban areas are major contributors of CO₂ emissions, but at the same time greenspace in urban parks can offset CO₂ from the atmosphere and store carbon in vegetation and soils. The CU Centenary Park is designed to serve multi-functional purposes from an ecological aspect to human well-being. However, knowledge on the capacity of soils to store carbon that link to effects from seasonal variation, vegetation covers, and environmental factors is limited. Twenty seven soil samples were collected (0-15 cm) and were divided equally within three land cover types: tree, grass, and shrub. The sampling collection was conducted in September 2019 (represented the wet season) and December 2019 (represented the dry season). Soil organic carbon content was measured by the TOC analyzer. Soil temperature, soil moisture, pH, and bulk density were analyzed using standard methods. Between the dry and wet seasons, there was no difference of SOC stocks. Shrub soils dominantly expressed high SOC stocks over grass and tree (p-value < 0.001). While soil temperature and bulk density did not show statistically significance in the multiple linear regression model (p-value > 0.05), soil moisture was significantly positively influenced on SOC storage (p-value < 0.001) and can be a predictor for estimating SOC stocks. To offset more CO₂ from the atmosphere, the results suggested the proper vegetation planning and irrigation system to be placed in the park.
Study of small molecular adsorption on doped and non-doped graphenes
Authors:   , Sitthanaputtikorn Thitipong
Published: February 2025

The structure optimizations of all configuration of gases H₂, H₂O, N₂O and CO molecules adsorbed on graphene and its doping derivatives with transition metals (Sc, Ti, Fe, Co, Ni, Zn and Au) were carried out using self-consistent charge density functional tightbinding (SCC-DFTB) periodic calculations. Adsorption energies of gases H₂, H₂O, N₂O and CO on doping derivatives of graphene with different transition metal atoms (ScG, TiG, FeG, CoG, NiG, ZnG and AuG) were obtained and reported. The strongest adsorption of H₂, H₂O, N₂O and CO are found on FeG (DEads =-66.85 kcal/mol), TiG (DEads =-62.17 kcal/mol), CoG (DEads =-126.67 kcal/mol) and TiG (DEads =-52.09 kcal/mol) surfaces, respectively. AuG is suggested as the hydrogen gas sensor. FeG is suggested as the water, nitrogen dioxide, carbon monoxide gas sensor.
Altitude distribution of fine particulate matters PM₁ PM₂.₅ and PM₁₀ in Bangkok
Authors:   , Kittipalarak Hathairat
Published: February 2025

Fine particulate matter particles with a diameter less than 1 micron (PM1), less than 2.5 micron (PM₂.₅) and less than 10 micron (PM₂.₅) have been measured in different height 1.5 m, 25 m and 75 m respectively. The sampling sites were located at Mahamakhut Sci0025 Building Faculty of Science Chulalongkorn University. The particulate matters were sampling from January to March 2020. PM₁₀-₂.₅ and PM₂.₅ were collected using personal modular impactor with filters pack attached and air pump sampler flowrate 3 L/min for 8 hours on both weekend and weekdays. PM₁concentrations were determined by Dust Track with self reading sensor. The highest concentration of PM₂.₅ and PM₁₀-₂.₅ were found at the fifth floor 25 m height with average concentration 62.33 ± 3.04 and 64.42 ± 5.16 μg/m³ respectively. The highest concentration of PM₁ was found at the fifthteen floor 75 m height with average concentration 66.33 ± 31.72 μg/m³. This 5th floor has many teaching activities. There are many students using this area. The results show that the PM levels in the ground area, 1.5 m is much lower than in the aerosol suspended in the high altitude. The SCI 025 building is far from the main road about 300 m. So the traffic emission should have some impact on the ambient PM concentration. This study illustrated the variability of PM distribution with altitude and high-risk locations. These results could be used for the decision of living in high altitude in urban area.
Effects of shear flow-induced openings on glomerular fluid filtration and sizeselectivity
Authors:   , Pankoh Thapakorn
Published: February 2025

Kidneys are vital organs of which main function is to maintain constant blood volume and composition by removing excess fluid and metabolic waste from the circulation through urine formation. It is believed that the first step of renal urine formation is the filtration of fluid and solutes through the glomerular barrier with its unique nanostructure. Two-third of the glomerular capillary surface area consists of three cellular layers, a filtration slit connected to epithelial foot processes, an associated area of glomerular basement membrane (GBM) and several endothelial fenestrae, commonly referred to as the filtration surface, whereas one-third of the glomerular capillary surface is a four-layered barrier with the glomerular mesangium located between the endothelial cell layer and GBM. A comparison between the mathematical model employing hindered transport theory and the ficoll sieving coefficient obtained from in vivo urinanalysis has shown that the assumption of the fluid and solute fluxes flowing through the intact glomerular barrier, although capable of explaining filtration of small and medium-sized solutes, greatly underestimates the sieving coefficient of solutes with the radius larger than 5 nm. In addition, it also contradicts with the fact that, even in normal humans, a small amount of red blood cells is observed in urine. Electron micrographs have shown red blood cells “escaping” through the small openings at the junction where the three-layered filtration surface meets the four-layered barrier. In the present work, the effects of these openings on the glomerular fluid and solute filtration are investigated using low-Reynolds-number fluid dynamics and hindered transport theory. Although their effects on the overall glomerular hydraulic permeability and the filtration of small and medium-sized solutes are found to be small, the presence of the possibly shear-induced openings greatly increases the sieving coefficient of large solutes, rendering the calculated sieving coefficients that agree well with the ficoll sieving coefficients obtained from experiments performed in normal humans and patients with diabetic nephropathy for the entire range of solute size.
การเตรียมและการวิเคราะห์สมบัติทางไฟฟ้าของเซรามิกแบเรียมบิสมัทซิงค์ไททาเนตที่มีโครงสร้างทางจุลภาคต่างกัน
Authors:   , กุลทัศนีนารถ กนกพร
Published: February 2025

งานวิจัยนี้มีจุดประสงค์เพื่อศึกษาการเตรียมเซรามิกแบเรียมบิสมัทซิงค์ไททาเนตที่ 0.08 โดยโมล (0.92BaTiO₃-0.08Bi(Zn₁/₂Ti₁/₂O₃ ) ที่มีโครงสร้างทางจุลภาคต่างกันด้วยการควบคุมเงื่อนไขอุณหภูมิการเผาผนึก และนำมาศึกษาสมบัติทางไฟฟ้าของเซรามิกที่เตรียมได้ ซึ่งเตรียมจากวิธีปฏิกิริยาสถานะของแข็ง ได้ผลการตรวจสอบเฟสเพอรอฟสไกต์บริสุทธิ์ที่ผ่านการเผาแคลไซน์ของสารดังกล่าว มีขนาดอนุภาคหลังเผาแคล-ไซน์ที่ปริมาณ 50 เปอร์เซ็นต์คือ 2.512 ไมโครเมตร และการเผาผนึกที่อุณหภูมิ 1200 องศาเซลเซียส มีค่าการหดตัวโดยเฉลี่ยของเม็ดเซรามิกเท่ากับร้อยละ 13.56 ลักษณะเม็ดเซรามิกที่ได้ไม่มีตำหนิจากรอยแตกหลังเผา
ความสามารถในการฟื้นฟูตัวทำละลายเอมีนชนิดใหม่เพื่อการดูดซึมคาร์บอนไดออกไซด์
Authors:   , หล่อยืนยง ปณต
Published: February 2025

การลดการปล่อยคาร์บอนไดออกไซด์สู่ชั้นบรรยากาศนั้นสามารถทำได้หลากหลายวิธีเช่น การใช้เยื่อเลือกผ่าน, การดูดซับและการดูดซึม โดยการดูดซึมทางเคมี (Chemical absorption) นั้นเป็นวิธีที่นิยมและมีประสิทธิภาพดี ซึ่งในภาคอุตสาหกรรมนิยมใช้ตัวทำละลายประเภทเอมีนเพื่อใช้ในการดูดซึมคาร์บอนไดออกไซด์ ในการเลือกตัวทำละลายเอมีนเพื่อนำมาใช้ในการดูดซึมคาร์บอนไดออกไซด์นั้น นอกจากต้องคำนึงถึงจลนพลศาสตร์ของการเกิดปฏิกิริยาและความจุในการดูดซึมคาร์บอนไดออกไซด์มาก ยังจำเป็น ต้องพิจารณาความสามารถในการฟื้นฟูตัวทำละลายเอมีนเพื่อนำกลับมาใช้ใหม่เพื่อลดปริมาณการใช้สารเคมีและลดค่าใช้จ่ายในทางอุตสาหกรรม ปัจจุบันได้มีการใช้ตัวทำละลายเอมีนหลายชนิดซึ่งมีข้อดีและข้อเสียแตกต่างกันตามชนิดและการใช้งาน โครงงานวิจัยนี้จึงศึกษาตัวทำละลายเอมีนชนิดใหม่ที่มี N-Methyl-4-piperidinol (MPDL) เป็นส่วนผสม โดยทำการเปรียบเทียบกับตัวทำละลายเอมีนแบบดั้งเดิม ได้แก่ Methyldiethanolamine (MDEA) และ Monoethanolamine (MEA) ในการทดลองการฟื้นฟูตัวทำละลายนั้น สารละลายเอมีนตัวอย่างที่ค่า CO₂ loading 0.5 mol CO₂/mol amine จะถูกให้ความร้อนผ่าน Stirred-hot plate ที่อุณหภูมิ 90-120ºC โดยค่า CO₂ loading ของสารละลายเอมีนหลังการฟื้นฟูจะแสดงถึงความสามารถในการฟื้นฟูตัวทำละลาย ทั้งนี้ค่า CO2 loading จะพิจารณาได้จาก acidification technique ผ่านการไทเทรตสารละลายเอมีนตัวอย่างด้วย 1.0 M HCl นอกจากนี้แล้วจะทำการศึกษาสภาวะที่เหมาะสมของตัวแปรที่ส่งผลต่อการฟื้นฟูตัวทำละลายเอมีนในเชิงปฏิบัติการ ได้แก่ อุณหภูมิ เวลา และอัตราส่วนความเข้มข้นของตัวทำละลายเอมีน โดยพิจารณาจากความสามารถในการฟื้นฟูตัวทำละลายจากค่า CO₂ loading ที่อยู่ในตัวทำละลายเอมีนหลังผ่านกระบวนการฟื้นฟูหลังการดูดซึมคาร์บอนไดออกไซด์
ปริศนาสปินเอาท์
Authors:   , ลิขิตรัตนากร วิชยุตม์
Published: February 2025

โครงงานนี้ มีวัตถุประสงค์เพื่อศึกษาวิธีการแก้ปัญหาปริศนาสปินเอาท์ที่มีจำนวนสปินเนอร์ n ตัวหรือปัญหา SP(n) และเพื่อสร้างเกมใหม่ซึ่งได้นำปริศนาสปินเอาท์เป็นพื้นฐานโดยเรียกว่า SP(I,n) สำหรับแต่ละ i<n โดยจะมุ่งเน้นหาการหาค่าขอบเขตบนของจำนวนครั้งที่น้อยที่สุดในการเปลี่ยนสถานะสปินเนอร์ในการแก้ปัญหา SP(I,n) โดยที่ i<n
การเปรียบเทียบความสามารถในการขยายภาพของซอฟต์แวร์ในตลาด
Authors:   , ภูศรี ทศพล
Published: February 2025

ในปัจจุบันซอฟต์แวร์ในการเพิ่มความคมชัดให้กับภาพถ่ายนั้นมีมากมายหลากหลายโปรแกรมให้เลือกใช้งาน ซึ่งในแต่ละโปรแกรมก็จะมีวิธีการทำงานที่แตกต่างกันออกไปโดยการใช้วิธีการต่าง ๆ เช่น การนำ AI มาช่วยในการคำนวณเพื่อทำการเพิ่มความคมชัด การ Interporation กันของแต่ละพิกเซลเพื่อเพิ่มความคมชัด การขยายภาพและเติม Unsharp-Mark เป็นต้น โดยในแต่ละวิธีการนั้นก็มีข้อดีและข้อเสียแตกต่างกันออกไป จากสาเหตุที่กล่าวมานั้นทางผู้วิจัยจึงเล็งเห็นปัญหาและสนใจที่จะศึกษาและเปรียบเทียบการทำงานของการทำงานของซอฟต์แวร์ในการเพิ่มความคมชัดของภาพถ่าย โดยการจัดทำ Chart ที่จะสามารถช่วยเหลือในการแยกประเภทของการทำงานของซอฟต์แวร์ในการเพิ่มความคมชัดของภาพถ่ายเพื่อที่จะช่วยเหลือให้สามารถที่จะเลือกใช้ซอฟต์แวร์ได้อย่างถูกต้องกับลักษณะงานทำให้การทำงานของซอฟต์แวร์ที่เลือกนั้นสามารถที่จะทำงานได้มีประสิทธิภาพสูงที่สุดและได้คุณภาพของภาพถ่ายออกมาดีที่สุดตามความต้องการของคนใช้งาน และผู้วิจัยหวังว่างานวิจัยชิ้นนี้จะมีประโยชน์ต่อผู้ที่ต้องการจะใช้งานซอฟต์แวร์ในการเพิ่มความคมชัดของภาพถ่าย ผู้พัฒนาซอฟต์แวร์ในการเพิ่มความคมชัดของภาพถ่ายและสังคม จากการทดลองพบว่าการทำงานเกี่ยวกับภาพบุคคลนั้นโปรแกรมที่ให้ผลลัพธ์ที่ดีที่สุดคือ โปรแกรม Remini แต่ก็ยังมีปัญหาที่เกี่ยวกับความเป็นธรรมชาติของรูปในกรณีที่รูปมีขนาดที่เล็กหรือมีรายละเอียดไม่มากพอให้โปรแกรมคำนวณ ส่วนภาพวิวทิวทัศน์โปรแกรมที่สามารถรักษารายละเอียดได้ดีที่สุดคือ โปรแกรม Preview ทำให้รูปที่ได้มีความคมชัดมากที่สุดถัดมาคือรูปภาพอาหารโปรแกรม Remini ยังสามารถที่จะให้ความคมชัดของภาพได้มากที่สุด ถัดมากับภาพมาโครโปรแกรมที่สามารถที่จะเพิ่มความคมชัดและรักษารายละเอียดของภาพได้ดีที่สุดคือ โปรแกรม Photoshop ที่ใช้การ Resample แบบ Bicubic และสุดท้าย ภาพอักษร เส้น และสี โปรแกรม Photoshop ที่ใช้การ Resample แบบ Bicubic สามารถที่จะให้คุณภาพความคมชัดได้มากที่สุด